stanford-oval/wikipedia huggingface dataset:
השפעה חיצונית
השלכות

עבור רוב הכלכלנים, הבעיה של השפעה חיצונית מתייחסת לתוצאות של פעילות שוק. כלכלנים רואים חליפין מרצון כיתרון הדדי לשני הצדדים ביחסי החליפין, מצד שני, או הצריכה של מוצר (בושם, בגדים יפים) או הייצור שלו יכולים להיות בעלי השלכות חיצוניות - כמתואר בדיאגרמה. אלו הסובלים מעלויות חיצוניות עושים זאת באופן בלתי רצוני, בעוד אלו הנהנים מיתרונות חיצוניים עושים זאת באופן חופשי. הזרוע השמאלית של הדיאגרמה מראה השפעות חיצוניות צרכניות (כגון אלו של בושם), בעוד הזרוע הימנית של הדיאגרמה מראה השפעות חיצוניות ייצוריות (כגון אלו המיוצרות על ידי מפעל לייצור בשמים).
מנקודת מבט של תכנון חברתי או כלכלת רווחה, דבר זה מסתיים עדיין בתוצאה בלתי אופטימלית מבחינה חברתית. מנקודת מבט של כל מי שמושפע מההשפעה החיצונית, מהווה הדבר או גורם שלילי בחייו (כגון ריח דוחה או זיהום) או יתרון (כגון אם בתים משופצים בקרבת מקום מעלים את ערך הנכס). במקרה הראשון, אדם המושפע מהשפעה חיצונית שלילית (זיהום אוויר), קרוב לוודאי כי יראה בכך הפרה של זכותו לנשום בחופשיות. דבר זה עלול אף להיראות כהסגת גבול לגבי ריאותיו, תוך הפרת זכות קניינית שלו. לכן, השפעה חיצונית עלולה להפוך בקלות לבעיה אתית או פוליטית. לחלופין, עלול הדבר להיראות כבעיה של הגדרה דלה מדי של זכויות קנייניות.
תועלת חיצונית, מצד שני, יכולה להגדיל את מבחר האפשרויות ולכן, את סך כמות החופש של הנהנים ללא עלויות עבורם (למעשה, זוהי ארוחת חינם עבורם). הללו עשויים להתנגד לסיום השפעות חיצוניות מועילות עבורם, על כל האי-יעילות הנובעת מכך.
את ערכה של השפעה חיצונית, כמדומה, לא ניתן בקלות לחשב בדרך טכנוקרטית על ידי כלכלנים או מתכננים חברתיים, היות שהללו משקפים את ההשקפות האתיות וסדרי העדיפויות של האוכלוסייה כולה. תחת זאת, עבור מדינות המאמינות בריבונות עממית, סוג מסוים של שיטה דמוקרטית נדרש על מנת לייחס ערכים לעלויות ורווחים חיצוניים.
לעיתים, כלכלנים תומכי ה-לסה פר כגון פרידריך האייק ומילטון פרידמן מתייחסים אל השפעות חיצוניות כאל "השפעות שכונתיות" או "גודשים". אך אין זה הכרחי כי כל ההשפעות החיצוניות הן קטנות, ועולות על גדותיהן רק ב"שכונה". למשל, שריפת דלק מאובן משפיעה על כל ה"שכונה" של כדור הארץ, כאשר היא מעודדת התחממות גלובלית.
אל מחוץ להגדרה הרחבה של מסורת פוליטית ליברלית, מרקסיסטים רואים בהשפעות חיצוניות מסוגים שונים (כולל כספיות, ראו להלן) הנמצאות בכל מקום, את הכלל יותר מאשר יוצא מהכלל. ייצור הוא תהליך מחוברת, או מצוי בתלות הדדית מוחלטת. מצד שני, תחת הקפיטליזם זכויות קניין, הקצבת ההכנסה וביצוע החלטות כלכליות, הופכים במידה רבה לאינדיבידואליים. במטרה למנוע סתירה זו בין ייצור מחוברת לביצוע-החלטה אינדיבידואלי, לעיתים קרובות מרקסיסטים יראו תכנון כלכלי דמוקרטי, כחלק מפתח של סוציאליזם.
סוגי השפעות חיצוניות

דוגמאות להשפעות חיצוניות אלו כוללות:
זיהום על ידי פירמה, הגורם מטרד או נזק לאחרים. זוהי דוגמה להשפעה חיצונית שלילית, עלות חיצונית או רווחיות שלילית חיצונית.
בניסיון עסקי לחתוך מחירים, מחלקת הדואר מבקשת מכל העובדים לאסוף את הדואר של עצמם מחדר הדואר. מחלקת הדואר מפחיתה את עלויותיה, אך החברה סובלת מחוסר יעילות. הזמן הנוסף של עובדים בחדר הדואר מהווה עלות חיצונית.
דיג הנעשה על ידי חברת דיג בים הפתוח מכלה את מלאי הדגים שיעמוד לרשותן של חברות אחרות. לדיג-יתר עלולות להיות תוצאות. זוהי דוגמה למקור רכוש משותף, שלפעמים זוכה להתייחסות כאל הטרגדיה של נחלת הכלל.
נטיעה פרטית בגן מעורר תשומת לב בחזית הבית יכולה להעניק רווחה לאחרים הגרים במתחם. זוהי דוגמה ל השפעה חיצונית חיובית, השפעה חיצונית מועילה, תועלת חיצונית או חיסכון חיצוני. סחורות בעלות השפעות חיצוניות חיוביות ידועות כמוצרים חיוניים.
אדם הקונה טלפון-תמונה מגדיל את השימושיות של טלפונים כאלו עבור הצרכנים שכבר מחזיקים אותם בבעלותם. דבר זה יכול להוביל לקבלה כללית של טלפונים מסוג זה. זוהי דוגמה להשפעה חיצונית רשתית.
לעומת זאת:
איל-הון הקונה מספר רחב של בתים בעיר גורם למחירים לעלות ולכן, גורם לאנשים אחרים הרוצים לרכוש דירה, להיות במצב כספי גרוע יותר (ואפשר אף להוצאתם מהשוק), אינו גורם להשפעה חיצונית, מכיוון שהאפקט הוא דרך המחירים ונחשב לחלק מהתפקוד הנורמלי של השוק. לחלופין, אפקטים אלו נקראים לפעמים "השפעות חיצוניות כספיות", בעלי השפעות חיצוניות הנקראות, כמוגדר לעיל, "השפעות חיצוניות טכנולוגיות". מאמר זה מחשיב רק את הסוג השני מבין השניים.
השפעות חיצוניות חשובות בכלכלה בגלל שהן מובילות לאי-יעילות (ראו יעילות פארטו). בגלל שליצרני השפעות חיצוניות אין תמריץ לקחת בחשבון את השפעות פעולותיהם על אחרים, תהיה התוצאה אי-יעילות. תהיה יותר מדי פעילות הגורמת להשפעות חיצוניות שליליות כגון זיהום ולא מספיק פעילות הגורמת להשפעות חיצוניות חיוביות, יחסית לתוצאה האופטימלית. כמצוין, עלויות חיצוניות יכולות להשליך גם על קונפליקטים מדיניים, תביעות משפטיות מלאות איבה וכדומה. דבר זה עלול להפוך את בעיית ההשפעות החיצוניות למסובכת מדי להשגת יעילות פארטו.
רבות מהחשובות ביותר שבהשפעות החיצוניות בכלכלה עוסקות בזיהום וסביבה. על כך ראו במאמר כלכלה סביבתית.
השפעות חיצוניות בהיצע וביקוש

הניתוח הכלכלי המקובל של השפעות חיצוניות יכול להיות מודגם תוך שימוש בדיאגרמה סטנדרטית של היצע וביקוש, אם ניתן לבטא השפעה כנ"ל במונחים כספיים. עקומת ביקוש או היצע חיצונית נוספת, כמתואר בדיאגרמות שלהלן. אחת העקומות היא "המחיר הפרטי", אשר לקוחות ישלמו כאינדיבידואלים עבור כמויות נוספות של הסחורה (בשווקים תחרותיים, העלות הפרטית השולית) והעקומה האחרת היא המחיר האמיתי, אשר החברה ככלל משלמת עבור ייצור וצריכה של ייצור גדול יותר של הסחורה (העלות השולית החברתית).
באופן דומה, ייתכן ויהיו שתי עקומות עבור הביקוש לסחורה או התועלת ממנה. עקומת הביקוש החברתי תשקף את התועלת לחברה ככלל, בעוד עקומת הביקוש הנורמלי משקפת את התועלת לצרכנים כפרטים, ומשתקפת כביקוש אפקטיבי בשוק.
השפעות חיצוניות בהיצע וביקוש > השפעות חיצוניות שליליות

הגרף שמשמאל מציג השפעות חיצוניות שליליות. למשל, מניחים כי תעשיית הפלדה פועלת בשוק תחרותי – לפני אכיפת חוקי שליטה על כמות הזיהום (למשל, תחת לסה פר). העלות הפרטית השולית נמוכה מזו החברתית או הציבורית, כלומר העלות של ארובות העשן וזיהום המים. דבר זה מיוצג על ידי המרחק האנכי בין שתי עקומות ההיצע. מניחים, כי אין השפעות חיצוניות מועילות ולכן התועלת לחברה שווה לתועלת הפרט.
אם הצרכנים ייקחו בחשבון אך ורק את העלות הפרטית עבורם, הם ימצאו עצמם במצב של מחיר Pp וכמות Qp, במקום מצב יעיל יותר של מחיר Ps וכמות Qs. האפשרות השנייה משקפת את הרעיון שהתועלת החברתית השולית צריכה להיות שווה לעלות החברתית השולית, כלומר שהייצור צריך לגדול רק כל עוד התועלת החברתית השולית גדולה מהעלות החברתית השולית. התוצאה היא ששוק חופשי הוא בלתי יעיל, היות שבכמות Qp, התועלת החברתית פחותה מהעלות החברתית, כך שהחברה ככלל הייתה נמצאת במצב טוב יותר אם הסחורות בין Qp לבין Qs לא היו מיוצרות. הבעיה היא שאנשים קונים וצורכים יותר מדי פלדה.
דיון זה רומז שהשפעות חיצוניות שליליות (כדוגמת זיהום אוויר) הן לא רק בעיה אתית; יש כאן יותר מאשר פירמות תאבות למיקסום רווחים. הבעיה היא אחת מבעיות חוסר היכולת לגשר בין עלויות פרטיות שוליות ובין עלויות חברתיות, בעיות שאינן נפתרות על ידי שוק חופשי. ישנה בעיה באיזון של תקשורת חברתית ותיאום לצורך איזון תועלות ועלויות. דיון זה רומז גם כי זיהום אינו נפתר על ידי שווקים חופשיים. למעשה, מונופול יכול להשתמש בחלק מרווחיו המופרזים לצורך הפנמת ההשלכות החיצוניות (תשלום עלויות הזיהום). מתקבל יותר על הדעת, כי מונופול יגביל את הכמות המוצעת על ידו, באופן מלאכותי, במטרה למקסם רווחים. דבר זה ייתן, למעשה, תועלות לחברה, כי פירוש הדבר יהיה פחות זיהום מאשר במצב תחרותי. בתחרות משוכללת יצטרכו פירמות לייצר בהתאם לתמריצי השוק (עלויות פרטיות): אם מתחרה בודד יחליט להפנים עלויות חיצוניות, יצטרך להציע את מוצריו במחיר גבוה משל מתחריו, מה שיגרום לפליטתו מהשוק. לכן, דרושים כמה פתרונות קולקטיביים כגון התערבות ממשלתית האוסרת או מרתיעה מפני זיהום (בעזרת אמצעים כגון מיסים כדוגמת מיסים פיגוביאניים), או כלכלה אחרת כגון כלכלה השתתפותית.
השפעות חיצוניות בהיצע וביקוש > השפעות חיצוניות מועילות

הגרף שמשמאל מציג השפעות חיצוניות חיוביות או מועילות. לדוגמה, מניחים כי תעשיית תרכיבי חיסון נגד אבעבועות שחורות פועלת בשוק תחרותי. התועלת השולית הפרטית מקבלת חיסון פחותה מזו החברתית או הציבורית.
אדם אחד שקיבל חיסון עשוי להפחית את סיכויי ההידבקות של לא-מחוסנים אחרים. התועלת השולית החיצונית מקבלת חיסון נגד אבעבועות שחורות מיוצגת על ידי המרחק האנכי בין 2 עקומות הביקוש. בהנחת היעדר עלויות חיצוניות, העלות החברתית שווה לעלות האישית.
אם צרכנים לוקחים בחשבון רק תועלות פרטיות מקבלת החיסון, יימצא השוק במצב של מחיר Pp וכמות Qp כמקודם, במקום להימצא במצב יעיל יותר של מחיר Ps וכמות
Qs. האפשרות השנייה משקפת שוב את הרעיון שתועלת חברתית שולית צריכה להיות שווה לעלות חברתית שולית, כלומר שהייצור יגדל רק כל עוד התועלת החברתית השולית תעלה על העלות החברתית השולית. התוצאה בשוק בלתי כבול היא אי-יעילות, היות שבכמות Qp> התועלת החברתית גדולה מהעלות החברתית ולכן, היה טוב יותר לחברה ככלל אם יותר סחורות היו מיוצרות. הבעיה היא שאנשים קונים מעט מדי תרכובות חיסון.
העניין של תועלות חיצוניות קשור למוצרים ציבוריים – לדוגמה, מוצרים שקשה, אם לא בלתי אפשרי, למנוע מאנשים ליהנות מהם. לייצור מוצר ציבורי ישנן השפעות חיצוניות מועילות לציבור, כולו או כמעט כולו. כמו עם עלויות חיצוניות, גם כאן ישנה בעיה של תקשורת חברתית ותיאום לשם איזון בין עלויות ותועלות. דבר זה מרמז גם כן, כי חיסון אינו דבר הניתן לפתרון על ידי שווקים תחרותיים. ייתכן שהממשלה תצטרך להתערב בעזרת פתרון קולקטיבי כגון סיבסוד או דרישה חוקית להשתמש בתרכיב חיסון. אם הממשלה עושה כן, המוצר ייחשב למוצר חיוני.
השפעות חיצוניות וחוק קואס

רונלד קואס טען, כי יחידים יוכלו לארגן עסקאות כדי להביא לתוצאה יעילה ולפסול השפעות חיצוניות, ללא התערבות ממשלתית. על הממשלה להגביל את תפקידה להקלה על עסקאות בין קבוצות או יחידים הנוגעים בדבר, ולאכוף חוזים שנכרתו כתוצאה ממשא ומתן. תוצאה זו, הידועה כחוק קואס, דורשת כי:
זכויות קניין יהיו מוגדרות היטב
מספר האנשים המעורבים יהיה קטן
עלויות המשא ומתן יהיו מאוד קטנות
אם כל התנאים הללו מתקיימים, השחקנים בשוק הפרטי יכולים לפתור את בעיית ההשפעות החיצוניות באמצעות משא ומתן זה עם זה.
לכן, כלל זה אינו מתייחס למקרה תעשיית הפלדה הנדון לעיל. לדוגמה, כאשר מפעל פלדה פולש לריאותיהם של יחידים רבים באמצעות הזיהום שהוא יוצר, יהיה זה קשה אם לא בלתי-אפשרי שכל נפגע יחיד ינהל משא ומתן על קבלת פיצויים בשל כך. תהליך של משא ומתן כנ"ל עלול אף להיות יקר במידה קיצונית, בעיקר כאשר כמה יחידים עלולים להתפתות ולהיות טרמפיסטים, הנהנים ממשא ומתן זה מבלי לשלם על כך מחיר כלשהו. לכן, הגישה הנפוצה בקרב כלכלנים היא להכפיף את המפעל לרגולציה ממשלתית שתגביל את כמות הזיהום שמותר לו לפלוט לאוויר, ולממן את עלות הרגולציה והאכיפה באמצעות הטלת מיסים.
מקרה תרכובת החיסון גם כן אינו מתיישב עם חוק קואס. על יצרניות תרכובות החיסון יהיה להתכנס על מנת לשחד מספר רחב של לקוחות לקבלת הזריקה. פירמות בודדות ינסו להיות טרמפיסטיות ולא לשלם עבור שיחוד זה. במקרים רבים, יהיה זה פשוט יותר לערב את הממשלה.
אין זה אומר כי חוק קואס אינו רלוונטי כלל. לדוגמה, אם חוטב-עצים מתכנן לכרות יער, כאשר לצעד זה תהיה השפעה שלילית על מקום נופש סמוך, יהיה זה די אפשרי כי חוטב העצים יוכל להתכנס יחד עם בעל מקום הנופש ולסכם על עסקה. לדוגמה, בעל מקום הנופש יוכל לשלם לחוטב העצים עבור אי כריתת היער, או לרכוש את היער. במונחי הדוגמאות שהחלו ערך זה, לספר למישהי כי הבושם שלה דוחה, יכול בקלות להביא להחלפתו, בעוד שדברי שבח על בגדים של לובש תחפושת יכולים לעודד בעתיד לבישת בגדים דומים. כמובן, ייתכן כי אף אחד מההסכמים הללו לא יוכל לעבוד כמתבקש.
כמו כן, ייתכנו מקרים שבהם אין צורך בהתערבות ממשלתית. ייתכן שאורחות החיים המסורתיים התפתחו כדרכים לטפל בהשפעות החיצוניות השליליות והחיוביות. לחלופין, קהילות המתנהלות באופן דמוקרטי יכולות להגיע להסכמה על טיפול בדרכים ידידותיות בעלויות ותועלות חיצוניות.
ראו גם

עלות חברתית
תוצאה לא מכוונת
כלכלת רווחה
מוצר חיוני
כשל ממשלה
מיסים פיגוביאניים
ביקוש והיצע עם עלויות חיצוניות
ביקוש והיצע עם תועלות חיצוניות
הפינגווינים ממדגסקר

| --- | --- |

סמליל הסדרה
 סוגה:  אנימציה לילדים, פעולה, קומדיה
 יוצרים:  טום מקגראת 
 כותבים:  פאוול רוג, בוב סקולי, מארק מקרוקל
 בימוי:  ניק פיליפי
 מדבבים:  טום מקגראת (סקיפר) דני ג'ייקובס (המלך ג'וליאן ה-13) ג'ון דימאג'יו (ריקו) ג'יימס פטריק סטיוארט (פרייווט) ג'ף בנט (קובלסקי) ניקול סאליבן קווין מייקל ריצ'רדסון די בראדלי בייקר 
 מדבבים בעברית:  רובי מוסקוביץ, גלעד קלטר, ליאור זוהר, אסף קורמן, חיים זנאתי, שמחה ברבירו, מיכה מורים, הדר שחף, עדי קוזלובסקי, מיכל רשף, מונה מור, יהויכין פרידלנדר, מולי שולמן, יורם יוספסברג, ליאת הר לב.
 פרסים:  פרס אמי לבידור בשעות היום לשעשועון 
 ארץ מקור:  ארצות הברית 
 שפות:  אנגלית, עברית
 מספר עונות:  3 
 מספר פרקים:  80 
 הפקה
 חברת הפקה:  דרימוורקס 
 הפצה:  הולו 
 מוזיקה:  אדם ברי 
 אורך פרק:  22 דקות (תוכנית מורכבת משני פרקים)
 שידור
 רשת שידור:  ניקלודאון
 רשת שידור בישראל:  ניקלודאון ישראל (מדובב ומתורגם)
 תקופת שידור מקורית:  29 בנובמבר 2008 – 19 בדצמבר 2015
 קישורים חיצוניים
 אתר רשמי
 דף התוכנית ב-IMDb
 
הפינגווינים ממדגסקר (באנגלית: The Penguins of Madagascar) היא סדרת טלוויזיה המהווה ספין אוף לסדרת סרטי "מדגסקר".
הסדרה שודרה החל מדצמבר 2008. בסוף 2010, הסדרה הייתה הפופולרית ביותר בערוץ ניקלודיאון לאחר בובספוג מכנסמרובע. במרץ 2011 פורסם כי חברת דרימוורקס עובדת על סרט שנקרא גם הוא באותו שם. הסרט יצא לאקרנים ב-26 בנובמבר 2014. בדצמבר 2014 ג'ון דימאג'יו הכריז כי הפקת הסדרה הפסיקה. הסדרה שודרה עד דצמבר 2015.
תקציר העלילה

הפינגווינים מהסרט "מדגסקר" מגיעים לגן החיות של ניו יורק בסנטרל פארק. במהלך הסדרה משתתפות בעלילה חיות רבות מגן החיות אך הבולטות מכולן הן חבורת הלמורים – המלך ג'וליאן, מוריס ומורט. הסדרה מספרת על החבורה של הפינגווינים, שמתפקדת תחת משטרו הצבאי של המפקד סקיפר.
דמויות > פינגווינים

סקיפר – מנהיג החבורה. בעל הדרגה הגבוהה ביותר, עם עבר צבאי רב, אשף אמנויות לחימה פרנואיד, בעל דעות קדומות על יונקים. סקיפר גורש מדנמרק משום שהופלל על ידי הפפין הנס "האיום", אך בפרק 78 פורץ לקונסוליה הדנית ומשמיד את הראיות נגדו. לא נותן אמון בהמצאותיו של קובלסקי. מפחד ממחטים.
קובלסקי – אחראי על הצד השכלי והטכני של החבורה. נוהג להציע לסקיפר אפשרויות, וחכם יחסית לשאר בני החבורה. רוב ההמצאות שלו מובילות לאסונות, אבל חלק מהן עובדות כמו שצריך. מקנא בדוקטור חור-בו בשל הטכנולוגיה היקרה שלו.
פרייבט – מתלמד. בעל הדרגה הנמוכה ביותר בחבורה. נבחן כל הזמן על ידי סקיפר להעלאת דרגה אך לא מצליח. פרייבט הוא נחמד ואף מעט ילדותי. אוהב חדי-קרן. פרייבט באנגלית – טוראי. נוטה להעריץ את קובלסקי. בעל לב זהב, תמים ותמיד נגד אלימות, היפוכו המוחלט של סקיפר. טוען כי באק רוקגאט משוגע. הראשון בחבורה שגילה שהסנאי האדום לא מעשיה. מפחד להילחם בחור-בו לבד. בעל כוח המבוסס על 131% חמידות הנקרא חמידות-על שקיבל בפרק 48, ושגורם לכל מי שהביט בו להתעלף מחמידות.
ריקו – אחראי הנשק של החבורה שיכול להקיא כמעט כל דבר, כגון פצצות, פנסים, כלי עבודה, צ'יפס ועוד. ריקו לא מדבר הרבה ומתקשר בעזרת גניחות וקולות מעט משוגעים. בעל תשוקה מסוכנת להרס. מרבה לפתור את בעיותיו באלימות ופיצוצים.
דמויות > פינגווינים > פינגווינים מחוץ לגן החיות

מנפרדי וג'ונסון – הפינגווינים מהצוות הקודם של סקיפר אשר נותרו מאחור באמצע קרב כלשהו, הם מופיעים לראשונה בפרק "הפינגווין שאהב אותי" בתוך תא סגור באמצע הים פצועים וחבולים.
דמויות > פינגווינים > פינגווינים מחוץ לגן החיות > ארגון המרגלים מבריטניה

נייג'ל – דודו המשונה של פרייבט: היה בעצם מרגל שעקב אחר הסנאי האדום. חושב שרכרוכיותו של פרייבט היא הסוואה.
באק רוקגאט – האליל של סקיפר, עובד יחד עם נייג'ל נגד הסנאי האדום. הסנאי האדום הפנט אותו נגד הפינגווינים.
דמויות > חיות נוספות

מרלין – לוטרה מצויה אשר הגיעה מדרום קליפורניה, חברתם של הפינגווינים. בעלת פוביה מיוחדת (שנגרמה מכך שבילתה את כל חייה בשבי) שגורמת לה להשתגע בכל פעם בה היא מחוץ לגן החיות, אך בפרק 66 נרפאת. אוהבת גיטרות ספרדיות.
באדה ובינג – גורילות זכרים ושותפים לכלוב, אלימים וטיפשים מאוד.
מייסון – שימפנזה והבוס של פיל, בסדרה הוא לא מדבר הרבה בכל הפרקים, בעל אובססיה משונה לניקיון.
פיל – שימפנזה, עוזרו האילם של מייסון. מדבר עם מייסון בשפת סימנים, והיחיד שיודע איך לקרוא. הוא בעל אובססיה ללכלוך ותמיד מבלגן.
רוג'ר – תנין ידידותי המסרב להשתמש בכוח וחבר של הפינגווינים. בהתחלה גר בביוב, אבל במהלך הסדרה עבר לגור בגן החיות. אוהב לשיר ולספר דברים שקרו לו וחלומו לשיר בברודוויי.
ברט – ברט הוא פיל החי בגן החיות עם אובססיה לבוטנים. אוהב לצייר ופוחד מעכברים.
רוי – רוי הוא קרנף החי בגן החיות. עצבני בדרך כלל ומכונה על ידי סקיפר "חד חוטם". שונא את המלך ג'וליאן מפני שמגדיר אותו כטיפש.
ג'ואי – קנגורו עצבני החי בגן החיות. יש לו כדור חוף וכל פעם שהוא רואה את הפינגווינים, הוא בועט בהם או בכל יצור אחר שנכנס לשטח שלו. תמיד מדבר על עצמו בגוף שלישי.
לאנרד – קואלה פחדן החי בגן החיות. הוא וג'ואי מנסים להתחבר רבות אך אינם מצליחים.
בארי – צפרדע ארסית, אשר יכולה במגע לשתק מישהו לזמן ממושך.
דמויות > חיות נוספות > חיות מחוץ לגן החיות

מקס – חתול רחוב שניסה לאכול את הפינגווינים, אבל לאחר שנכשל הם נהפכו לחברים. סקיפר קורא לו "חתול ירח" אף על פי שקוראים לו מקס.
דוריס – דולפינה בה קובלסקי מאוהב כבר זמן רב. מופיעה בפרק 79, בו מתגלה כי היא אחותו של דוקטור חור-בו, ובסופו נהפכת לחברה של קובלסקי.
פרד – סנאי טיפש הגר בפארק שמחוץ לגן החיות.
דמויות > בני אדם

אליס השומרת – השומרת של גן החיות וגם יריבתם של החיות. עקשנית, בעלת גישה שלילית וחושדת כמעט בכל דבר מוזר שהפינגווינים עשו אותו.
תאומי וזוביוס – צמד תאומים מתוחכמים ועשירים, אשר אוהבים להתעלל בחיות. באחד הפרקים התאומים חטפו את סקיפר וג'וליאן, אך הפינגווינים והלמורים הצליחו לחלץ אותם. החליטו להפסיק להתעלל בחיות, ולהתעלל בבני אדם פחות עשירים מהם במקום.
בריק וססיל – ציידים פיראטים הגונבים דגים מאנטארקטיקה. ארבעת הפינגווינים הסגירו אותם למשטרה. בפרק אחר ניסו לגנוב דגי שן פטגונים אך הפינגווינים עצרו בעדם.
אויבים

דוקטור חור-בו /פרנסיס/פליפי – דולפין מרושע, בעל מין טלסקופ ממושקף מברזל על עינו והוא רוכב על מעין סגווי. אוהב להציג את ההמצאות שלו באמצעות קול רם מדומה של קריין. יריבם של הפינגווינים. בעונה השנייה, עובר לחיות בגן החיות סיבל, לאחר שסקיפר מוחק את זכרונו. בפרק "הפינגווין שאהב אותי" חזר אליו הזיכרון ואף התגלה כי הוא פרנסיס, אחיה האבוד של דוריס. הנבל הראשי של הסדרה.
הנס – פאפין. יריבו המושבע של סקיפר אשר בגללו סקיפר אינו יכול לחזור לדנמרק. מגיע לגן החיות בפעם הראשונה בתקווה להשתלט על מפקדת הפינגווינים, ולהפוך לו את מפקדת הפינגווינים לביתו. הפעם השנייה בה הופיע הייתה כאשר הפינגווינים נסעו בטעות להובוקן. הפעם השלישית בה הופיע הייתה כאשר איחד כוחות עם דוקטור חור-בו. בפעם הרביעית בה מופיע, מנסה האנס להשמיד את הפינגווינים באמצעות קרן-מקפיאה. בפעם החמישית בה הופיע ניסה לבזוז את מעבדת הנשק של הפינגווינים. נבל מרכזי בסדרה.
הסנאי האדום – סנאי דומה לפרד. היריב המושבע של ארגון המרגלים מבריטניה. נחשב למעשייה בקרב הפינגווינים, וידוע במשפטו "רטייה מטופשת" בגלל הרטייה שיש על עינו. בפעם הראשונה שהופיע חטף את נייג'ל, ריקו, סקיפר וקובלסקי, בפעם השנייה הוא הפנט את רוקגאט, ובפעם השלישית חטף את ג'וליאן ופרד כדי לסחוט מהם את אוצר עץ האלון.
מלך העכברושים – עכברוש שרירי וענק, כנראה מניסוי שנערך עליו. קובלסקי טוען שנהפך בגלל הניסוי לסוג של מוטציה. המלך של עכברושי הביוב ויריבם של הפינגווינים.
סאביו – נחש בואה. בעל אובססיה לאכילת יונקים. בפעם הראשונה סאביו טורף את פרייבט (מחופש לקוף), מרלין והלמורים באופן זמני אך ברט בסוף מנצח אותו. הפינגווינים שולחים אותו לגן החיות בהובוקן, ולכן הוא מנסה לנקום. בפעם השנייה סאביו חוזר לנקום אך מנוצח על ידי ג'וליאן וחמאה. בפעם השלישית ג'וליאן מחזיר את סאביו לגן החיות כדי שיאכל פוסה ובסוף הפוסה מנצח את סאביו.
השוטר X – עובד עירייה שרירי וקשוח שניסה לתפוס את מקס, לאחר שנכשל פעמיים הפך למדביר. באחד הפרקים האחרים הוא מופיע בתור שומר גן החיות X כאשר הפינגווינים שולחים את אליס לחופשה. בעונה השנייה בתור סוחר הדגים X. יריב כמעט בלתי מנוצח של הפינגווינים.
אויבים > למורים

המלך ג'וליאן – למור זנב-טבעת והמלך היהיר והשחצן של הלמורים, מלא שמחה וחיים ומאמין ב"רוחות השמיים". אוהב לענות את מוריס ותמיד בועט במורט. מכונה על ידי סקיפר כ"זנב-טבעת". ב-2014 יצאה סדרת ספין אוף בשם "ג'וליאן המלך" המתארת את חייו כמנהיגם של הלמורים במדגסקר.
מוריס – איי איי שחור. יד ימינו של ג'וליאן. לעיתים נראה שהוא סובל מהיותו העוזר של ג'וליאן. ריאליסט, וחכם יותר משאר הלמורים.
מורט – למור עכברי. עוזרו של המלך ג'וליאן. טיפש וילדותי, אך חמוד. מכונה על ידי סקיפר כ"עיניים עצובות". אוהב את ג'וליאן רק בגלל רגליו.
פרקים > עונה 1

| מס' פרק (בסדרה) | מס' פרק (בעונה) | שם הפרק |
| --- | --- | --- |
| 1 | 1 | פופקורן |
| 1 | 1 | נעלם ברגע |
| 2 | 2 | נתפס ברשת |
| 2 | 2 | טיפשים מלכותיים |
| 3 | 3 | זמן שיגור |
| 3 | 3 | בית הרוחות |
| 4 | 4 | מבצע קטיפה |
| 4 | 4 | יום המלך |
| 5 | 5 | ביצים נכחדות |
| 5 | 5 | הקרב על הסוללות |
| 6 | 6 | פינגווין מנצח |
| 6 | 6 | התרוממות |
| 7 | 7 | מסתורין |
| 7 | 7 | העולם הבא |
| 8 | 8 | המכונית |
| 8 | 8 | הרובוט |
| 9 | 9 | לך לדוג |
| 9 | 9 | נס על הקרח |
| 10 | 10 | מי מפחד ממחטים |
| 10 | 10 | ליקוי חמה |
| 11 | 11 | מורט החופשי |
| 11 | 11 | שותפים |
| 12 | 12 | רוג'ר |
| 12 | 12 | למור אחרי בן אדם |
| 13 | 13 | הלוטרה משתגעת |
| 13 | 13 | עריסת החתול |
| 14 | 14 | עוגיית חוסר מזל |
| 14 | 14 | אהבת קופים |
| 15 | 15 | שמורקה |
| 15 | 15 | מסומנים |
| 16 | 16 | פעם למעלה |
| 16 | 16 | מסכת הרקון |
| 17 | 17 | נקמתו של דוקטור חור-בו |
| 18 | 18 | נגמר הגרוב |
| 18 | 18 | חוק הג'ונגל |
| 19 | 19 | הייתי פינגווין זומבי |
| 19 | 19 | מבצע עוקץ |
| 20 | 20 | משבר פיקודי |
| 20 | 20 | כאב אמת |
| 21 | 21 | מלך בלי ממלכה |
| 21 | 21 | לא לגעת |
| 22 | 22 | פיל אינו שוכח |
| 22 | 22 | לאתר חבר ללוטרה |
| 23 | 23 | מיס סקיפר |
| 23 | 23 | נקיונופיל |
| 24 | 24 | ג'יגלס |
| 24 | 24 | בשידור חי |
| 25 | 25 | פורל האימה |
| 25 | 25 | אהבה מבוזבזת |
| 26 | 26 | נשאר בתמונה |
| 26 | 26 | הנס האיום |
| 27 | 27 | הסנאי האדום |
| 27 | 27 | הגיע הזמן |
| 28 | 28 | בום וטראח |
| 28 | 28 | הקסדה |
| 29 | 29 | מספיק להציק לי |
| 29 | 29 | לטיול יצאנו |
| 30 | 30 | להבין את התנין |
| 30 | 30 | המפקח בא |
פרקים > עונה 2

| מס' פרק (בסדרה) | מס' פרק (בעונה) | שם הפרק |
| --- | --- | --- |
| 31 | 1 | האוצר האבוד של הסנאי המוזהב |
| 32 | 2 | סחרחורת לילה |
| 32 | 2 | הסחיטה הגדולה |
| 33 | 3 | אל תיגע בזה |
| 33 | 3 | טוראי בייצי |
| 34 | 4 | היית מת |
| 34 | 4 | אחד באפריל |
| 35 | 5 | הלו, בובה |
| 35 | 5 | ראוי לדפוס |
| 36 | 6 | מבצע כינים |
| 36 | 6 | מגיע לקצה |
| 37 | 7 | מר טקס |
| 37 | 7 | הישרדות בג'ונגל מבטון |
| 38 | 8 | חבר בקופסה |
| 38 | 8 | גאוות גיריות |
| 39 | 9 | חידושים והמצאות |
| 39 | 9 | בעיה בעריסה |
| 40 | 10 | הלילה שלפני חג המולד |
| 41 | 11 | הזמנת עבודה |
| 41 | 11 | קרח חם |
| 42 | 12 | המרד |
| 42 | 12 | להבריש בזהירות |
| 43 | 13 | מחויזר |
| 43 | 13 | אישה לוטרה |
| 44 | 14 | סיפורו של הקצין איקס |
| 44 | 14 | אהבה כואבת |
| 45 | 15 | מבצע "מעשה טוב" |
| 45 | 15 | שימפנזים בדיכאון |
| 46 | 16 | קנגורו זועם |
| 46 | 16 | עכברוש מעצבן |
| 47 | 17 | יד ימיני |
| 47 | 17 | לייבש את המוח |
| 48 | 18 | האסון המתוק |
| 48 | 18 | להיות המלך ג'וליאן ליום אחד |
| 49 | 19 | הדוד נייג'ל בא לביקור |
| 49 | 19 | מנוחתו של מוריס |
| 50 | 20 | הסכנה לובשת גלימה |
| 50 | 20 | המבצע |
| 51 | 21 | מבצע החלפת השכן |
| 51 | 21 | דג מלוח פגום |
| 52 | 22 | נומי ציפור |
| 52 | 22 | הכל בגלל הבואה |
| 53 | 23 | הפתעה מהובוקן |
| 54 | 24 | ענייני שיער |
| 54 | 24 | אהבה ללא כנפיים |
| 55 | 25 | שנאה ממבט ראשון |
| 55 | 25 | צרות |
| 56 | 26 | חיות כועסות |
| 56 | 26 | בגודל בייט |
| 57 | 27 | אויב בנפש |
| 57 | 27 | הסירח"ון הגדול |
| 58 | 28 | ליל המשחקים המסוכן |
| 58 | 28 | חוכמת רחוב |
| 59 | 29 | פסק זמן |
| 59 | 29 | המרגל שחזר מן הכפור |
| 60 | 30 | החזרה של נקמתו של דוקטור חור-בו: חלק 1 |
| 61 | 31 | החזרה של נקמתו של דוקטור חור-בו: חלק 2 |
| 62 | 32 | תחושת בטן |
| 62 | 32 | הציפור קוקו |
| 63 | 33 | מבצע אנטארקטיקה |
| 64 | 34 | נינג'ה לילית |
| 64 | 34 | מצור יומי |
| 65 | 35 | הנדידה הגדולה |
| 65 | 35 | זנים בסכנת הכחדה |
פרקים > עונה 3

| מס' פרק (בסדרה) | מס' פרק (בעונה) | שם הפרק |
| --- | --- | --- |
| 66 | 1 | ליטל פוט |
| 66 | 1 | אהבה חונקת |
| 67 | 2 | דג בשביל סקיפר |
| 67 | 2 | מתח גבוה |
| 68 | 3 | הכחול העגול הגדול |
| 69 | 4 | קדחת חתולים |
| 69 | 4 | תגובת שרשרת |
| 70 | 5 | תרנגולת עם יכולת |
| 70 | 5 | כוח האגודל |
| 71 | 6 | לוניקורן על הקרח |
| 71 | 6 | דו קרב |
| 72 | 7 | היריבים הכי טובים |
| 72 | 7 | הקשוחים |
| 73 | 8 | היריבים הכי טובים |
| 73 | 8 | לילות וסוביוס |
| 74 | 9 | מבצע אפוקליפסת לוניקורן |
| 75 | 10 | בלוטים לכולם |
| 75 | 10 | האיום ממדגסקר |
| 76 | 11 | הבננות הכי טובות |
| 76 | 11 | מפל"ה |
| 77 | 12 | מבצע חילוץ מהחלל |
| 77 | 12 | שלגמגדון |
| 78 | 13 | תעלה האהבה |
| 78 | 13 | היום המושלם של סקיפר |
| 79 | 14 | הפינגווין שאהב אותי |
| 80 | 15 | צנצנת גולות |
| 80 | 15 | לילה טוב ולילה צ'אק |
מדבבים בגרסה העברית

רובי מוסקוביץ' – סקיפר
גלעד קלטר – קובלסקי
ליאור זוהר – פרייבט
אסף קורמן – ריקו הפינגווין\פרד
חיים זנאתי – המלך ג'וליאן השלושה-עשר
מיכה מורים – מוריס
שמחה ברבירו – מורט הלמור, ברט, השוטר איקס, דמויות שונות
עדי קוזלובסקי – מרלין (עונה 1)
מיכל רשף – מרלין (עונה 2)
מונה מור – מרלין (עונה 3)
יהויכין פרידלנדר – מייסון השימפנזה
הדר שחף – אליס\דמויות שונות
יורם יוספסברג – מלך העכברושים, באדה, מקס, דמויות שונות
מולי שולמן – רוג'ר, בינג, דוקטור חור-בו, הנס, הנער מטקסס, דמויות שונות
ליאת הר לב – דמויות שונות
סדרת המשך

בתחילת פברואר 2016 החלו בישראל שידורי הסדרה ג'וליאן המלך, המבוססת על עלילותיהם של הלמורים לפני תקופת הסרט מדגסקר.